Manuel Zelaya
<s>José Manuel Zelaya Rosales (Catacamas, 20. rujna 1952.) je honduraški političar koji je od 2006. do 2009. godine obnašao dužnost predsjednika Hondurasa.</s><s>Rođen je kao najstariji sin bogatog biznismena te je naslijedio nadimak svog oca, Mel.</s><s>Prije nego je ušao u politiku, Zelaya je sudjelovao u unosnom obiteljskom poslu s drvom.</s>

<s>Izabran kao kandidat Liberalne stranke 27. siječnja 2006. godine, Zelaya je s godinama sve više koketirao s ljevicom te je čak pristupio ljevičarskoj organizaciji ALBA, koju je tadašnji osnovao venezuelanski predsjednik Hugo Chávez.</s><s>Tokom 2009. godine, Zelaya je pokušao promijeniti Ustav i tako si omogućiti reizbor za predsjednika, međutim naišao je na žestoku opoziciju; taj je sukob doveo do izbijanja ustavne krize u Hondurasu, koja je kulminirala državnim udarom u kojem je vojska, po naredbi Vrhovnog suda, uhitila i prisilno deportirala Zelayju u Kostariku.</s><s>Istoga dana, Nacionalni kongres ga je smijenio, a vršitelj dužnosti do kraja Zelayjina mandata postao je predsjednik parlamenta, Roberto Micheletti.</s>

<s>Zelaya se u rujnu 2009. godine tajno vratio u Honduras te je boravio u brazilskoj ambasadi u Tegucigalpi do 2010. godine, kada je ponovo protjeran, ovoga puta na Dominikansku Republiku.</s><s>Tamo je boravio sve do 2011. godine, kada mu je omogućen povratak u zemlju, nakon što su sudovi odbacili optužbe za korupciju protiv njega.</s><s>Po povratku u zemlju, nastavio se baviti politikom.</s>

<s>Od 1976. godine je u braku sa Xiomarom Castro, koja se 2013. godine kandidirala na predsjedničkim izborima kao kandidatkinja Zelayjine nove stranke, LIBRE.</s><s>Izgubila je od Juana Orlanda Hernándeza, čovjeka koji je, ironično, 2017. godine uspio provesti ustavne promjene i tako si omogućio reizbor za predsjednika, odnoso uspio je provesti ono zbog čega je Zelaya inicijalno svrgnut i protjeran.</s>

<s>Honduraški političari
Predsjednici Hondurasa
Poslovni ljudi</s>

